Ugtent tbadutin i d-yellan ɣef wawal-agi n tsuqilt, acku mačči d yiwen neɣ sin n yinegmayen d yimusnawen i d-yewwin awal fell-as deg yimahilen d tezrawin xedmen. Anda ara d-naf akken yal yiwen seg-sen d acu-tt tbadut d tmuɣli i d-yefka ɣef tsuqilt d tigawt n usuqel, maca ɣas akken nenna-d belli ugtent maca tikwal nettaf-itent mgaradent, tikwal ttemcabint, ayen i tent-yeǧǧan ad ttemkemmalent gar-asent.